text: Sommerhus nedbrændt - formentlig efter lynnedslag
  11 december 2014 kl. 11.39
  Et udlejningssommerhus i Henne er her til formiddag nedbrændt. Årsagen er formentlig et lynnedslag.
  Sommerhuset ligger på Gl. Strandvej i Henne, og det var naboer, der opdagede branden kort før klokken 10 torsdag formiddag.
  -Nogle naboer hørte et ordentligt brag, og så kom der et lyn. Kort efter var der ild i sommerhuset, så alt tyder på, at det er årsagen, fortæller indsatslederen hos Varde Brand og Redning til TV SYD.
  Der var ingen personer i huset.
  Sommehus nedbrændt Gl. Strandvej i Henneby, Henne kl. 0951, efter et lynnedslag formodentlig antændte branden #politidk
  
  